《念奴娇·谢人惠竹榻》
宋代·姜夔

楚山修竹，自娟娟、不受人间袢暑。我醉欲眠伊伴我，一枕凉生暑许。象齿为材，花藤作面，终是无真趣。梅风吹溽，此君直恁清苦。
须信下榻殷勤，翛然成梦，梦与秋相遇。翠袖佳人来共看，漠漠风烟千亩。蕉叶窗纱，荷花池馆，别有留人处。此时归去，为君听尽秋雨。

作者简介：姜夔[kuí]（1154年—1221年），字尧章，号白石道人，汉族，饶州德兴人。南宋文学家、音乐家。其作品素以空灵含蓄著称，姜夔对诗词、散文、书法、音乐，无不精善，是继苏轼之后又一难得的艺术全才。有《白石道人诗集》《白石道人歌曲》《续书谱》《绛帖平》等书传世。